নিজস্ব প্রতিবেদকঃ কুমিল্লার ময়নামতি-লালমাই পাহাড়ের পশ্চিম পাদদেশের ঐতিহ্যবাহী বিদ্যাপীঠ সৈয়দপুর হাই স্কুলের ১৯৩০ থেকে ২০১৮ এসএসসি ব্যাচের পুনর্মিলনী উৎসব সোমবার বর্ণিল আয়োজনে স্কুল ক্যাম্পাসে উদযাপিত হয়।সএ উৎসবে নবীন-প্রবীন শিক্ষক-শিক্ষার্থীদের মিলনমেলায় যোগ দেন দেশের বিভিন্ন সেক্টরে সুপ্রতিষ্ঠিত এ বিদ্যালয়ের অসংখ্য প্রাক্তন কৃর্তি শিক্ষার্থী। প্রাক্তন – বর্তমান সহ তিন প্রজন্মের শিক্ষার্থীদের পদচারনায় স্কুল ক্যাম্পাসটি অন্য রকম এক মিলনমেলায় পরিণত হয়। সকালে উৎসবের উদ্বোধন করেন কুমিল্লা মহানগর আওয়ামীলীগের সভাপতি বীর মুক্তিযোদ্ধা আ ক ম বাহাউদ্দিন বাহার এমপি। বিদ্যালয় ম্যানেজিং কমিটির সভাপতি ও কুমিল্লা শিক্ষাবোর্ডের সাবেক পরীক্ষা নিয়ন্ত্রক কায়সার আহম্মদ এর সভাপতিত্বে অনুষ্ঠানে বিশেষ অতিথির বক্তব্য রাখেন বিদ্যালয়ের প্রাক্তন শিক্ষার্থী ও স্থানীয় সরকার বিভাগের যুগ্ম সচিব মো.বোরহান উদ্দিন ভূঁইয়া, কৃষি সম্প্রসারন অধিদপ্তর চাঁদপুর এর উপ-পরিচালক মো.আলী আহাম্মদ,স্থানীয় কালিরবাজার ইউপি চেয়ারম্যান আলহাজ্ব মো.সেকান্দর আলী। অনুষ্ঠান সমন্বয় করেন উদযাপন কমিটির চেয়ারম্যান কাজী মো.রেজাউল করিম রানা।